Συντεταγμένες: 34°41′21″N 33°2′21″E﻿ / ﻿34.68917°N 33.03917°E﻿ / 34.68917; 33.03917

Το **Λανίτειο Λύκειο**, που ιδρύθηκε το 1819, είναι το παλαιότερο εν-λειτουργία λύκειο της Λεμεσού και το δεύτερο παλαιότερο στην Κύπρο, μετά το Παγκύπριο Γυμνάσιο, στη Λευκωσία.

Ιστορίκο
--------

Το 1819, μια ομάδα κατοίκων της Λεμεσού ίδρυσε το πρώτο μονοετές Ελληνικό Σχολείο στην πόλη, με πρώτο διευθυντή τον Δημήτρη Θεμιστοκλέους. Η λειτουργία του σχολείου σταμάτησε το 1821, λόγω της Ελληνικής Επανάστασης, και αργότερα συνεχίστηκε το 1834, ως τριετές σχολείο.

Από το 1870 μέχρι το 1913, ο Ανδρέας Θεμιστοκλέους, γιος του πρώτου διευθυντή, Δημήτρη Θεμιστοκλέους, κατείχε τη θέση του διευθυντή, και ήταν ο πρώτος που ενέταξε τη φυσική αγωγή σε σχολεία της Λεμεσού.

Το 1896, το κτίριο που στέγαζε το σχολείο κρίθηκε ακατοικήσιμο μετά από σεισμό. Με τη βοήθεια της Ελληνικής Κυβέρνησης χτίστηκε ένα νέο κτίριο. Το 1906 το σχολείο αναγνωρίστηκε ως πενταετές, με ενέργειες του Ανδρέα Θεμιστοκλέους και το 1915 προστέθηκε έκτο έτος, δίνοντάς του την αναγνώριση εξαετούς σχολείου και την ίδια ιδιότητα με οποιοδήποτε σχολείο στην Ελλάδα .

Άγαλμα προς τιμή του Νικόλαου Π. Λανίτη στο σχολείο
Στις αρχές της δεκαετίας του 1940, το σχολείο είχε στεγαστική κρίση, λόγω της άυξησης των μαθητών. Το 1945, ο Νικόλαος Π. Λανίτης, συνέβαλε σε μεγάλο βαθμό στην ανέγερση του σημερινού σχολικού κτιρίου (που σήμερα στεγάζει το Λανίτειο Λύκειο). Το 1952 ολοκληρώθηκε το κτίριο και την επόμενη σχολική χρονιά το σχολείο μετονομάστηκε σε *Λανίτειον Ελληνικόν Γυμνάσιον*, προς τιμή του Νικόλαου Π. Λανίτη.

Το σχολείο τις τελευταίες δύο δεκαετίες έχει παίξει μεγάλο ρόλο εθνοτικά στην πόλη, αλλά και στο ίδιο το νησί. Το 1960, στην περιοχή του Λανιτείου σχολείου, το *Ελληνικόν Γυμνάσιον Θήλεων Κύπρου* ξεκίνησε τη λειτουργία του και τον επόμενο χρόνο μετονομάστηκε σε *Α´* Γυμνάσιο Θήλεων Λεμεσού, και τελικά, αφού το σχολείο έγινε μεικτό, μετονομάστηκε σε *Ε´ Γυμνάσιο Λεμεσού* το 1973.

Μετά τα γεγονότα του 1974, και τον συνεχώς αυξανόμενο αριθμό μαθητών, το τριετές *Η´ Γυμνάσιο Λεμεσού* λειτούργησε στον χώρο του σχολείου. Ενώ το ίδιο το σχολείο, με το *Ε´ Γυμνάσιο Λεμεσού* λειτούργησε με πρωινά και βραδινά ωράρια για μαθητές.

Κατά τη μεταρρύθμιση του εκπαιδευτικού συστήματος τη δεκαετία του 1980, ο σχολικός κύκλος χωρίστηκε σε δύο, τον *Γυμνασιακό* και τον *Λυκειακό*. Το *Λανίτειο Ελληνικό Γυμνάσιο* μετονομάστηκε σε *Λανίτειο Λύκειο Α*´, ενώ το *Ε´ Γυμνάσιο Λεμεσού* σε *Λανίτειο Λύκειο Β'*. Το σχολικό έτος 2013-2014 τα δύο σχολεία ενώθηκαν σε ένα, σχηματίζοντας το σημερινό **Λανίτειο Λύκειο**.

Σχολικά εδάφοι
--------------

Το Λανίτειο Γυμνάσιο, στα αριστερά βρίσκεται το παλαιό κτήριο του Λανιτείου Λυκείου Β´, και στα δεξιά το νέο κτήριο του γυμνασίου
Λανίτειο Θέατρο
Το Λανίτειο Λύκειο είναι ένα από τα σχολεία που βρίσκονται στον ευρύτερο σχολικό χώρο «Λανίτειον». Τα άλλα κύρια σχολεία και εγκαταστάσεις συμπεριλαμβάνουν: 

* Σχολική Εφορεία Λεμεσού
* Λανίτειο Στάδιο
* Λανίτειο Θέατρο
* **Λανίτειο Λύκειο** (το Μουσικό Σχολείο «Μάριος Τόκας» Λεμεσού (λύκειο) και το Αθλητικό Σχολείο Λεμεσού (λύκειο) επίσης παραβρίσκονται στο κτήριο)
* Λανίτειο Γυμνάσιο (το Μουσικό Σχολείο Λεμεσού (γυμνάσιο) και το Αθλητικό Σχολείο Λεμεσού (γυμνάσιο), επίσης παραβρίσκονται στο κτήριο)
* Λανίτειο Πάρκο
* ΙΒ´ Δημοτικό Σχολείο Λεμεσού - Λανίτειο

Εκκλησία που βρίσκεται στα εδάφη
Μια εκκλησία, κήποι, κλειστά γήπεδα, γήπεδα και μικρότερα πάρκα επίσης βρίσκονται στα εδάφη του σχολείου. Αρκετά από τα πιο πάνω είναι ανοικτά στο κοινό.

Καθηγητές
---------

* Σόλων Μιχαηλίδης, 1941 έως 1956, Συνθέτης, Δάσκαλος, Μουσικολόγος
* Βασίλειος Τατάκης, 1923 έως 1926, Καθηγητής Φιλοσοφίας
* Γιώργος Φασουλιώτης, 1915 έως 1928, καθηγητής μουσικής
* Βίκτωρ Ιωαννίδης, 1948 έως 1965, Καθηγητής Μουσικής

Απόφοιτοι
---------

* Σπύρος Κυπριανού, Πρόεδρος της Κύπρου από το 1977 έως το 1988
* Γιώργος Βασιλείου, Πρόεδρος της Κύπρου από το 1988 έως το 1993
* Στέλλα Σουλιώτη, Υπουργός Δικαιοσύνης της Κυπριακής Δημοκρατίας
* Κρίτων Τουρναρίτης, Γενικός Εισαγγελέας της Κυπριακής Δημοκρατίας
* Ρέννος Φραγκούδης, Ολυμπιονίκης Σπρίντερ
* Δομνίτσα Λανίτου-Καβουνίδου, Ολυμπιονίκης Σπρίντερ
* Μιχάλης Κακογιάννης, Σκηνοθέτης Κινηματογράφου
* Ιωάννης Μοδινός, Βαρύτονος
* Μάριος Τόκας, Συνθέτης

Δείτε επίσης
------------

* Παγκύπριο Γυμνάσιο
* Λεμεσός
* Κύπρος

Παραπόμπες
----------

1. 1 2  «Συνδέσμος Αποφοίτων και Φίλων Λανιτείου». *Συνδέσμος Αποφοίτων και Φίλων Λανιτείου*. Ανακτήθηκε στις 20 Φεβρουαρίου 2024.
2. ↑  «Ιστορικό Σχολείου - ΛΑΝΙΤΕΙΟ ΓΥΜΝΑΣΙΟ». *gym-laniteio-lem.schools.ac.cy*. Ανακτήθηκε στις 20 Φεβρουαρίου 2024.
3. 1 2 3 4 5 6 7 8 9 10 11 12 13 14  «ΣΧΟΛΕΙΟ». *lyk-laniteio-lem.schools.ac.cy*. Ανακτήθηκε στις 20 Φεβρουαρίου 2024.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λανίτειο Λύκειο** |

* Επίσημος ιστότοπος

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Κύπρος
 |

 |